**OBRAZLOŽENJE**

**UZ NACRT PRIJEDLOGA**

 ***Odluke o zakupu i kupoprodaji poslovnog prostora u vlasništvu Grada Slatine***

Pravni temelj za donošenje *Odluke o zakupu i kupoprodaji poslovnog prostora u vlasništvu Grada Slatine* su

* članak 35. *Zakona o lokalnoj i područnoj (regionalnoj) samoupravi* (Narodne novine, broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261),  [129/05](http://www.zakon.hr/cms.htm?id=262),  [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264),  [36/09](http://www.zakon.hr/cms.htm?id=265),  [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)) i članak 16. *Statuta Grada Slatine* (Službeni glasnik Grada, broj 5/09, 5/10, 1/13, 2/13 – pročišćeni tekst i 3/18) koji propisuju da je donošenje odluka i drugih općih akata u nadležnosti predstavničkog tijela, dakle gradskog vijeća;
* članak 6. stavak 8. *Zakona o zakupu i kupoprodaji poslovnoga prostora* (Narodne novine, broj 125/11, 64/15 i 112/18), koji propisuje da se uvjeti i postupak natječaja za zakup poslovnog prostora određuju u skladu s odlukom gradskog vijeća;
* članak 14. stavak 2. *Zakona o izmjenama i dopunama Zakona o zakupu i kupoprodaji poslovnog prostora* (Narodne novine, broj 112/18) koji propisuje da će jedinice lokalne samouprave donijeti svoje opće akte kojima će se pobliže urediti kupoprodaja poslovnoga prostora u njihovu vlasništvu.

Donošenje ove Odluke predlaže se iz razloga ažuriranja aktualno važeće *Odluke o zakupu poslovnog prostora u vlasništvu Grada Slatine* (Službeni glasnik Grada, broj 1/12 i 5/15), s izmjenama i dopunama koje je donio *Zakon o izmjenama i dopunama Zakona o zakupu i kupoprodaji poslovnog prostora* (Narodne novine, broj 112/18), a s obzirom da se radi o znatnijim intervencijama u važeću odluku, istu je potrebno staviti izvan snage i zamijeniti novom odlukom.

Dok važeća odluka propisuje samo zakup poslovnih prostora, prijedlogom nove odluke pored zakupa propisuje se i prodaja poslovnih prostora u vlasništvu Grada, u cilju da raspolaganje poslovnim prostorima bude na detaljan i pregledan način utvrđeno u istoj odluci, i time sukladnije važećem *Zakonu o zakupu i kupoprodaji poslovnoga prostora.*